উত্তর আমেরিকা
উত্তর আমেরিকার দেশগুলোর মধ্যে যুক্তরাষ্ট্র, ৩১৮.৪ মিলিয়ন জনসংখ্যা নিয়ে প্রধান জনবহুল দেশ। দ্বিতীয় জনবহুল দেশ মেক্সিকো (জনসংখ্যা প্রায় ১১২.৩২ মিলিয়ন) অন্যদিকে কানাডা তৃতীয় (জনসংখ্যা ৩২.৬২ মিলিয়ন)। কিউবা, ডোমিনিক রিপাবলিক, হাইতি, পুওটারিকো (যুক্তরাষ্ট্রের অধিনস্ত অঞ্চল), জ্যামাইকা এবং ট্রানিদাদ এন্ড টোবাকো ব্যতিত অন্যান্য ক্যারিবিয়ান দেশ গুলোর জনসংখ্যা ১ মিলিয়নের কম। যদিও গ্রীনল্যান্ডের আয়তন বিশাল (২,১৬৬,০০০ বর্গকি.মি.), তবুও সেখানকার জনসংখ্যা ঘনত্ব (০.০৩জন/বর্গকি.মি.) পৃথিবীর সবচেয়ে কম এবং গ্রীনল্যান্ডের মোট জনসংখ্যা মাত্র ৫৫,৯৮৫ জন।
দ্য ব্রংক্‌স
দ্য ব্রংক্‌স () মার্কিন যুক্তরাষ্ট্রের বৃহত্তম শহর নিউ ইয়র্ক শহরের পাঁচটি বরোর একটি। একই সাথে এটি বৃহত্তর নিউ ইয়র্ক অঙ্গরাজ্যের একটি কাউন্টি। আয়তন ও জনসংখ্যার বিচারে এটি শহরটির চতুর্থ বৃহত্তম বরো। দ্য ব্রংক্‌সের আয়তন ১০৯ বর্গকিমি (৪২ বর্গমাইল) এবং ২০১৭ সালের তথ্য মোতাবেক মোট জনসংখ্যা ১,৪৭১,১৬০। ১৯১৪ সাল থেকে ব্রংক্‌স কাউন্টি ও দ্য ব্রংক্‌স বরো দুইটি সমসীম অর্থাৎ একই সীমানাভুক্ত এলাকার উপরে অবস্থিত। দ্য ব্রংক্‌স কাউন্টিটি সমগ্র মার্কিন যুক্তরাষ্ট্রের তৃতীয় সর্বোচ্চ জনঘনত্ববিশিষ্ট কাউন্টি।